Kaŝtanventra kotingo

La kaŝtanventra kotingoOrnitologia taksonomio. () estas unutipa birdospecio el la familio de kotingedoj. Ĝi estas endemia de la Andoj de norduesta Sudameriko.

Taksonomio
Laŭ AviListAviList v2025, konsultita la 21-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Doliornis Taczanowski, W, 1874
Doliornis remseni Robbins, MB; Rosenberg, GH; Sornoza-Molina, F, 1994 - kaŝtanventra kotingo

Etimologio
La scienca genra nomo Doliornis estas kunmetaĵo de 2 antikvaj grekaj vortoj, δόλιος (dolios = "ruza") kaj ὄρνις (ornis = "birdo"), ĉar tiuj birdoj, kiuj vivas en la densa subarbaraĵo de Andoj, estas tre diskretaj, kaŝemaj kaj malfacile observeblajBirds of the World, Chestnut-bellied Cotinga..

La specia epiteto remseni estis donita omaĝe al la usona ornitologo James Vanderbeek Remsen.

Aspekto
La kaŝtanventra kotingo estas ĉirkaŭ 21 ĝis 21,5 cm longa kaj pezas 58 ĝis 72 g. Ambaŭ seksoj havas preskaŭ la saman plumaron. Plenkreskaj maskloj havas nigrajn kronon kaj nukon kun kutime kaŝita malhele oranĝruĝa kresto meze de la krono; la cetero de ilia kapo estas malhelgriza. Iliaj supraj partoj, flugiloj kaj vosto estas nigrecaj. Ilia brusto estas malhelgriza kaj la cetero de iliaj subaj partoj estas tre ruĝecbrun-kaŝtankoloraj. Plenkreskaj inoj havas tute malhelgrizan kapon kun pli helgrizaj franĝoj sur la plumoj, sed alie similas al maskloj. Ambaŭ seksoj havas malhelruĝbrunajn irisojn, ardezgrizan ĝis nigran bekon, kaj malhelgrizajn ĝis nigrajn krurojn kaj piedojn.Snow, D. kaj C. J. Sharpe (2020). Chestnut-bellied Cotinga (Doliornis remseni), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 22an de Septembro, 2025

Disvastiĝo kaj habitato
La kaŝtanventra kotingo estas endemia de la alt-altitudaj montarbaroj de la eosta deklivo de Andoj, en suduesta Kolombio kaj Ekvadoro, je 2875–3650 m.

Referencoj

Kategorio:Kotingedoj
Kategorio:Paseroformaj
Kategorio:Birdoj de Sudameriko
Kategorio:Neotropisa faŭno